# **DECIZIA ETAPEI DE ÎNCADRARE**

## Nr. număr din 22.04.2016

Ca urmare a solicitării de emitere a acordului de mediu adresate de **S.C. GAS ATLANTIS S.R.L.**, cu sediul în Str. CALEA BUCOVINEI, Nr. 53, Radauti, Judetul Suceava, , înregistrată la APM Suceava cu nr. 3653/13.04.2016, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 22.04.2016, că proiectul **“AMPLASARE STAȚIE GPL AUTO CU CARACTER PROVIZORIU, RACORDURI/ BRANȘAMENTE”** propus a fi amplasat în mun. Suceava, b -dul Sofia Vicoveanca – E85, jud. Suceava, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, la pct.6, lit.c instalații de depozitare a produselor petroliere, petrochimice și chimice, altele decât cele prevăzute în anexa nr. 1;

 b) Deschierea proiectului:

Terenul cu suprafața de 2500 mp este proprietate a d-lui Titi Andrei și d-nei Țăran Eugenia, persoane fizice, fiind închiriat de SC GAS ATLANTIS S.R.L. conform contractului de locatiune nr. 1/2015.

Conform certificatului de urbanism nr. 1005/09.12.2015, folosința actuală este teren arabil.

Destinația stabilită prin P.U.Z. fiind zonă instituții publice, comerț, servicii – subzona unități comerț și servicii.

Vecinătățile obiectivului studiat sunt:

* 1. la nord – teren viran
	2. la sud – teren viran și Hotel Imperium
	3. la est – teren viran
	4. la vest – Bd. Sofia Vicoveanca – E85

Accesul propus in incinta se va face din strada Bd. Sofia Vicoveanca – E85, mun.Suceava.

Construcțiile anexe propuse vor avea regim de înălțime parter și vor fi realizate din materiale de construcții ușoare (profile și structura din lemn – spațiu comercial cu grup sanitar și profile PVC cu geam termopan – cabina de poartă).

*Descrierea instalaţiei şi a fluxurilor tehnologice existente pe amplasament:*

Societatea va amenaja pe amplasament următoarele construcții și utilaje:

* skid tip GPL amplasat pe o placăa din beton armat de 10mp,
* spaiu comercial (cabina operator), Parter (Sc = 18mp);

 Suprafața construită totală va fi de 18mp, respectiv 28 mp cu placa betonată. Suprafața carosabilăa, parcare și pietonală totală estimată va fi de cca. 400mp. Restul suprafețelor din incintă sunt balastate, respectiv ocupate de teren natural, spațiu plantat.

*Date referitoare la instalația de G.P.L.*

Sistemul de distribuție GPL este un sistem cu instalație monobloc tip Skid. Skidul are ca și componente principale următoarele:

1. recipient de stocare pentru GPL suprateran cu capacitatea de 5000 l;
2. o pompă centrifugă, antrenată de un motor electric, pentru vehicularea GPL în fază lichidă;
3. o pompă de distribuție GPL (distribuitor) la autovehicule;
4. o cabină operator skid;

Recipientul de stocare pentru GPL este suprateran, cu capacitatea de 5000 litri, echipat cu racorduri, aparatură de măsură, control și armături de siguranță.

Caracteristici reciepient:

* presiunea de lucru 17,65 bar
* presiunea de probă hidraulică conf. Carte recipient
* temperatura de proiectare -20º/-40º ÷ +50º C
* capacitatea totală 5000 l
* grad maxim de umplere 80%
* fluid stocat gaz petrolier lichefiat – GPL

Utilajele din componența skidului vor fi montate pe un cadru metalic care se va fixa pe o fundație din beton armat. Instalația se va livra cu toate utilajele, armăturile, aparatele, echipamentele și conductele montate, instalația monobloc fiind garantată de producator și nu se va da în exploatare decât după obținerea autorizației de funcționare eliberată de I.S.C.I.R. în conformitate cu prevederile prescripțiilor tehnice.

## Modul de asigurare a utilităţilor:

Alimentarea cu energie electrică: a construcțiilor propuse se va realiza prin branșament la rețeaua publică de curent electric;

Alimentarea cu apă: la construcția anexă se va realiza de la rețeaua publică de alimentare cu apă;

Evacuarea apelor uzate menajere: de la construcția anexă se va efectua către rețeaua publică de canalizare;

Instalaţia de încălzire termică și apă caldă menajera se va realiza centralizat, prin convectoare electrice sau centrală termică electrică, ce va fi amplasată in interiorul constructiei.

 II. Motivele care au stat la baza luării deciziei etapei de încadrare în procedura de evaluare adecvată sunt următoarele: nu este cazul.

Condiţiile de realizare a proiectului:

 a) investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare şi a avizelor menţionate în certificatul de urbanism emis de Primăria Municipiului Suceava.

b) conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

 c) se vor respecta cu stricteţe limitele şi suprafeţele destinate organizării de şantier, a modului de depozitare a materialelor de construcţie şi a rutelor alese pentru transport;

 d) se vor lua toate măsurile tehnice şi organizatorice pe toată perioada desfăşurării lucrărilor pentru a nu afecta factorii de mediu, sănătatea şi confortul populaţiei din zona respectivă;

 e) întreţinerea şi reparaţia utilajelor şi mijloacelor de transport folosite la lucrări se va face în unităţi specializate; utilajele tehnologice şi mijloacele de transport vor respecta prevederile HG nr. 332/2007 privind stabilirea procedurilor pentru aprobarea de tip a motoarelor destinate a fi montate pe maşini mobile nerutiere şi a motoarelor destinate vehiculelor pentru transportul rutier de personae sau marfă şi stabilirea măsurilor de limitare a emisiilor gazoase şi de particule poluante provenite de la acestea, în scopul protecţiei atmosferei;

 f) se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor de construcţii-montaj şi se va asigura gestionarea corespunzătoare a acestora în conformitate cu prevederile Legii nr. 211/2011. Deşeurile reciclabile, colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi;

 g) nivelul de zgomot generat de desfăşurarea lucrărilor se va încadra în prevederile STAS 10009/1988 - acustica urbană;

 h) la finalizarea lucrărilor se vor îndepărta resturile de materiale de construcţie şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;

 i) **La finalizarea investiţiei titularul are obligaţia de a solicita emiterea autorizaţiei de** **mediu.**

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **DIRECTOR EXECUTIV,**

 **Ing. Vasile Oșean**

 **ŞEF SERVICIU**

 **AVIZE, ACORDURI, AUTORIZAȚII**

 **Ing. Constantin Burciu**

 **Întocmit,**

 **Chim. Adina Hobjîlă**